VIDEO Cum s-a transformat România în coșul de gunoi al Europei: prețurile mici pentru arderea deșeurilor periculoase și legislația permisivă

Postul francez de televiziune France 24 a difuzat o anchetă care atrage atenția că legislația laxă din România a transformat țara în coșul de gunoi al Europei, locul în care sunt incinerate mii de tone de deșeuri toxice.

Reportajul France 24 arată că cele șapte fabrici de ciment din România au și activitatea de ardere a deșeurilor, iar prețurile practicate sunt extrem de mici: 17 euro tona față de o medie de 250 de euro în restul Europei.

Prețurile atât de scăzute, combinate cu o legislație permisivă fac ca mii de tone de cauciucuri uzate, plastic, deșeuri medicale ori baterii auto să fie arse în fabrici precum cea de la Chișcădaga.

Rezultatul? Toate albinele au murit în zona fabricii de ciment de la Chișcădaga, după cum spune un fermier din zonă, iar localnicii susțin că toți au afecțiuni cronice.

Vezi mai jos reportajul integral: